






















A. ŽENKLINIMAS


INFORMACIJA ANT IŠORINĖS PAKUOTĖS
KARTONO DĖŽUTĖ


1.	VAISTINIO PREPARATO PAVADINIMAS

ACCUZIDE 20/12,5 mg plėvele dengtos tabletės
Kvinaprilis/Hidrochlorotiazidas


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Tabletėje yra 20 mg kvinaprilio (kvinaprilio hidrochlorido pavidalu) ir 12,5 mg hidrochlorotiazido.


3.	PAGALBINIŲ MEDŽIAGŲ SĄRAŠAS

Sudėtyje yra laktozės.


4.	FARMACINĖ FORMA IR KIEKIS PAKUOTĖJE

30 plėvele dengtų tablečių


5.	VARTOJIMO METODAS IR BŪDAS (-AI)

Vartoti per burną.
Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

Tinka iki: mm/MMMM.


9.	SPECIALIOS LAIKYMO SĄLYGOS

Laikyti žemesnėje kaip 25 C temperatūroje.
10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	LYGIAGRETUS IMPORTUOTOJAS

Lygiagretus importuotojas UAB „Tojaris projektai“.

12.	LYGIAGRETAUS IMPORTO LEIDIMO NUMERIS (-IAI)

LT/L/17/0475/001

13.	SERIJOS NUMERIS

Serija 


14.	PARDAVIMO (IŠDAVIMO) TVARKA

Receptinis vaistas.


15.	VARTOJIMO INSTRUKCIJA


16.	INFORMACIJA BRAILIO RAŠTU

accuzide 20/12,5 

17.	UNIKALUS IDENTIFIKATORIUS – 2D BRŪKŠNINIS KODAS
2D brūkšninis kodas su nurodytu unikaliu identifikatoriumi

18.	UNIKALUS IDENTIFIKATORIUS – ŽMONĖMS SUPRANTAMI DUOMENYS
PC:
SN:
NN:



Gamintojas: Pfizer Manufacturing Deutschland GmbH, Betriebsstätte Freiburg, Mooswaldallee 1, 79090 Freiburg,Vokietija.
Perpakavo BĮ UAB „Norfachema“.
Perpakavo UAB „Entafarma“.

Perpak. serija:
Lygiagrečiai importuojamas vaistinis preparatas nuo referencinio vaistinio preparato skiriasi laikymo sąlygomis (laikyti žemesnėje kaip 25 C temperatūroje).











































B. PAKUOTĖS LAPELIS


Pakuotės lapelis: informacija vartotojui

ACCUZIDE 20/12,5 mg plėvele dengtos tabletės
Kvinaprilis/Hidrochlorotiazidas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
Neišmeskite šio lapelio, nes vėl gali prireikti jį perskaityti.
Jeigu kiltų daugiau klausimų, kreipkitės į gydytoją arba vaistininką.
Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.


Apie ką rašoma šiame lapelyje?
1.	Kas yra ACCUZIDE ir kam jis vartojamas
2.	Kas žinotina prieš vartojant ACCUZIDE
3.	Kaip vartoti ACCUZIDE
4.	Galimas šalutinis poveikis
5.	Kaip laikyti ACCUZIDE 
6.	Pakuotės turinys ir kita informacija


1.	Kas yra ACCUZIDE ir kam jis vartojamas 

ACCUZIDE yra fiksuotas AKF inhibitoriaus kvinaprilio hidrochlorido ir diuretiko hidrochlorotiazido derinys. Juo gydoma didelio kraujospūdžio liga. AKF inhibitoriai išplečia kraujagysles, todėl gali sumažinti kraujospūdį. Diuretikai padeda iš organizmo pašalinti jame susikaupusius skysčius ir sumažinti padidėjusį kraujospūdį. Diuretikai vadinami šlapimą varančiais vaistais.

Vaisto vartojama didelio kraujospūdžio ligos (pirminės hipertenzijos) gydymui tuo atveju, jeigu gydymas vien kvinapriliu yra nepakankamai veiksmingas.

2.	Kas žinotina prieš vartojant ACCUZIDE

ACCUZIDE vartoti negalima:
· jeigu yra alergija kvinaprilio hidrochloridui ar hidrochlorotiazidui, bet kuriam kitam AKF inhibitoriui, tiazidui ar sulfonamidui arba bet kuriai pagalbinei šio vaisto medžiagai (jos išvardytos 6 skyriuje);
· jei esate daugiau nei 3 mėnesius nėščia. Taip pat yra geriau vengti ACCUZIDE vartoti ankstyvojo nėštumo metu (žr. skyrių „Nėštumas“);
· jeigu sergate paveldima arba dėl nežinomų priežasčių pasireiškia angioneurozinė edema;
· jeigu yra diagnozuota kairiojo skilvelio išvarymo trakto obstrukcija;
· jeigu neišsiskiria šlapimas arba sergate sunkiu inkstų funkcijos nepakankamumu;
· jeigu Jūs sergate cukriniu diabetu arba Jūsų inkstų veikla sutrikusi ir Jums skirtas kraujospūdį mažinantis vaistas, kurio sudėtyje yra aliskireno.
· jeigu jūs vartojate sakubitrilą/valsartaną, vaistą širdies nepakankamumui gydyti.

Įspėjimai ir atsargumo priemonės 
Pasitarkite su gydytoju arba vaistininku, prieš pradėdami vartoti ACCUZIDE.
· Jeigu diagnozuotas aortos susiaurėjimas;
· jeigu anksčiau pasireiškė alergija arba bronchinė astma (pvz.: rožinis išbėrimas, padidėjęs jautrumas šviesai, dilgėlinė, nekrotizuojantis vaskulitas, kvėpavimo funkcijos sutrikimas, įskaitant pneumonitą ir plaučių edemą, anafilaksinės reakcijos);
· jeigu organizme trūksta skysčių (pvz., dėl gydymo diuretikais, druskos suvartojimo su maistu ribojimo, gydymo dializėmis, viduriavimo ar vėmimo, sunkios nuo renino priklausomos hipertenzijos);
· jeigu pasireiškia elektrolitų pusiausvyros sutrikimas;
· jeigu kartu vartojate kitokių vaistų nuo padidėjusio kraujospūdžio (ypač ganglioblokatorių ar periferinių adrenoreceptorių blokatorių);
· jeigu sergate staziniu širdies nepakankamumu arba širdies liga;
· jeigu yra sutrikusi inkstų funkcija arba sergate inkstų liga;
· jeigu yra sutrikusi kepenų funkcija arba sergate progresuojančia kepenų liga;
· taikant dializę ar hemofiltraciją, mažo tankio lipoproteinų aferezę arba desensibilizuojamąjį gydymą nuo alergijos vabzdžių nuodams;
· jeigu sergate kolagenoze (pvz.: sistemine raudonąja vilklige, sklerodermija);
· jeigu anksčiau pasireiškė angioneurozinė edema, nesusijusi su gydymu AKF inhibitoriais;
· kai padidėjusi baltymo koncentracija šlapime (jo išsiskiria daugiau kaip 1 g per parą);
· jeigu kartu vartojate vaistų, slopinančių apsaugines reakcijas (pvz.: kortikosteroidų, citostatikų, antimetabolitų), alopurinolio, prokainamido arba ličio preparatų;
· jeigu yra aiškus arba slaptasis cukrinis diabetas, nes gali pasunkėti gliukozės kiekio kraujyje kontrolė;
· jeigu esate juodaodis;
· jeigu bus atliekama chirurginė operacija arba taikoma anestezija;
· jeigu staiga pablogėjo rega, atsirado akių skausmas ar kitokių akių simptomų;
· jeigu manote, kad esate (arba galite tapti) nėščia, turite apie tai pasakyti savo gydytojui. Ankstyvuoju nėštumo laikotarpiu ACCUZIDE vartoti nerekomenduojama. Vartojamas po 3 nėštumo mėnesio šis vaistas gali padaryti didžiulės žalos Jūsų kūdikiui, žr. skyrių „Nėštumas ir žindymo laikotarpis“;
·  jeigu vartojate kurį nors iš šių vaistų padidėjusiam kraujospūdžiui gydyti:
· angiotenzino II receptorių blokatorių (ARB) (vadinamąjį sartaną, pavyzdžiui, valsartaną, telmisartaną, irbesartaną), ypač jei turite su diabetu susijusių inkstų sutrikimų;
· aliskireną.

Jūsų gydytojas gali reguliariai ištirti Jūsų inkstų funkciją, kraujospūdį ir elektrolitų kiekį (pvz., kalio) kraujyje.

Taip pat žiūrėkite informaciją, pateiktą poskyryje „ACCUZIDE vartoti negalima“.


Gydytojas įdėmiai stebės kraujospūdį, ypač ACCUZIDE vartojimo pradžioje, ir (arba) seks reikiamus laboratorinių tyrimų rodmenis: 
-	jeigu sutrikusi inkstų funkcija (kreatinino koncentracija serume ne didesnė kaip 1,8 mg/dl arba kreatinino klirensas – 30-60 ml/min.);
-	jeigu yra sunki hipertenzija;
-	jeigu esate vyresnis kaip 65 metų.

Jeigu, vartojant ACCUZIDE, prasideda karščiavimas, gerklės uždegimas, patinsta limfmazgiai, nedelsdami kreipkitės į gydytoją.

Jeigu Jums bus atliekamas kakle esančių prieskydinių liaukų tyrimas, pasakykite gydytojui, kad vartojate ACCUZIDE.
Vartojant AKF inhibitorių, gali pasireikšti sausas kosulys, kuris išnyksta, nutraukus gydymą.

Kiti vaistai ir ACCUZIDE
ACCUZIDE, kiti AKF inhibitoriai ar hidrochlorotiazidas sąveikauja su kai kuriais kartu vartojamais vaistais:
· tetraciklinais;
· vaistais, kurie didina kalio koncentraciją serume (kalio preparatais, kalį organizme sulaikančiais diuretikais [pvz., spironolaktonu, amiloridu, triamterenu], druskų pakaitalais, kuriuose yra kalio, sulfametoksazolu /trimetoprimu (antibakteriniu vaistu) ir kitais kalio koncentraciją kraujyje didinančiais vaistais [pvz., heparinu]);
· kitais diuretikais;
· kitais vaistais nuo padidėjusio kraujospūdžio, įskaitant aliskireną;
· anestezijai vartojamais vaistais (jeigu bus taikoma bendroji narkozė, apie ACCUZIDE vartojimą būtina pasakyti anesteziologui);
· ličio preparatais;
· skausmą malšinančiais vaistais (pvz., aspirinu, indometacinu), įskaitant selektyvaus poveikio ciklooksigenazės inhibitorius (COX-2 inhibitorius (pavyzdžiui celekoksibą), gali pabloginti inkstų funkciją ir net sukelti ūminį inkstų nepakankamumą (toks poveikis paprastai būna laikinas), taip pat gali susilpnėti ACCUZIDE kraujospūdį mažinantis poveikis;
· alopurinoliu ir kitokiais vaistais nuo podagros, vaistais, slopinančiais apsaugines reakcijas (pvz., citostatikais, imunosupresantais, sisteminio poveikio kortikosteroidais), prokainamidu;
· alkoholiu, barbitūratais, narkotikais;
· širdies glikozidais (digoksinu);
· skrandžio rūgštingumą mažinančiais vaistais;
· geriamaisiais vaistais nuo diabeto, insulinu;
· kolestiramino bei kolestipolio dervomis;
· mTOR inhibitoriais (pvz., temsirolimuzu); 
· DPP-IV inhibitoriais (pvz., vildagliptinu) ar neutralios endopeptidazės inhibitoriais (pvz., racekadotriliu).


Jūsų gydytojui gali tekti pakeisti vaisto dozę ir (arba) imtis kitų atsargumo priemonių,
jeigu vartojate angiotenzino II receptorių blokatorių (ARB) arba aliskireną (taip pat žiūrėkite informaciją, pateiktą poskyriuose „ACCUZIDE vartoti negalima“ ir „Įspėjimai ir atsargumo priemonės“).

Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui. 

ACCUZIDE vartojimas su maistu ir gėrimais
Valgomoji druska silpnina kraujospūdį mažinantį ACCUZIDE poveikį, taigi rekomenduojama riboti valgomosios druskos kiekį maiste. Vartojant ACCUZIDE, alkoholio gerti negalima.

Nėštumas, žindymo laikotarpis ir vaisingumas
Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš vartodama šį vaistą pasitarkite su gydytoju arba vaistininku. 

Nėštumas
Jeigu esate nėščia (manote, kad galite būti pastojusi), pasakykite gydytojui. Jūsų gydytojas lieps Jums nebevartoti ACCUZIDE prieš planuojant pastojimą arba iš karto sužinojus apie nėštumą ir paskirs kitą vaistą vietoje ACCUZIDE. ACCUZIDE yra nerekomenduojamas ankstyvojo nėštumo laikotarpiu ir negali būti vartojamas, jei esate daugiau kaip tris mėnesius nėščia, nes tuomet jis gali labai pakenkti Jūsų kūdikiui.
Žindymo laikotarpis
Pasakykite savo gydytojui, jei maitinate krūtimi ar ruošiatės pradėti tai daryti. ACCUZIDE vartojimo metu naujagimių (pirmąsias kelias savaites po gimimo) ir ypač prieš laiką gimusių kūdikių žindyti nerekomenduojama.
Planuojant žindyti vyresnio amžiaus kūdikį, Jūsų gydytojas patars dėl galimos ACCUZIDE vartojimo naudos ir rizikos, lyginant ją su kitais gydymo būdais.

Vairavimas ir mechanizmų valdymas
Dėl vaisto poveikio gali sutrikti, dažniausiai gydymo pradžioje, didinant dozę arba pakeitus vaistą bei pavartojus alkoholio, gebėjimas vairuoti ar valdyti mechanizmus bei dirbti pavojingose vietose. 

ACCUZIDE sudėtyje yra laktozės. 
Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.


3.	Kaip vartoti ACCUZIDE

Visada vartokite šį vaistą tiksliai kaip nurodė gydytojas. Atidžiai laikykitės nurodymų, nes kitaip ACCUZIDE gali veikti netinkamai. Jeigu abejojate, kreipkitės į gydytoją arba vaistininką.

Dažniausiai didelio kraujospūdžio liga pradedama gydyti maža vienos veikliosios medžiagos doze, kuri laipsniškai didinama. Sudėtinį ACCUZIDE preparatą rekomenduojama vartoti tik tada, kai nustatomos tikslios kiekvienos jo veikliosios medžiagos (t. y. kvinaprilio ir hidrochlorotiazido) dozės.

Pastaba
Gydymą vien kvinapriliu pakeitus sudėtiniu ACCUZIDE preparatu, gali staiga sumažėti kraujospūdis, ypač ligoniams, kurių organizme stinga druskų ir (arba) skysčių (pvz., po vėmimo, viduriavimo, gydymo diuretikais), bei sergantiems sunkia hipertenzija. Tokiems ligoniams mažiausiai 6 valandas po preparato pavartojimo būtinas gydytojo stebėjimas.

Ligoniams, kuriems tinka sudėtinis gydymas, iš pradžių skiriama po vieną plėvele dengtą ACCUZIDE 20/12,5 mg tabletę (atitinka 20 mg kvinaprilio ir 12,5 mg hidrochlorotiazido) ryte. Negalima viršyti didžiausios paros dozės ‑ vienos plėvele dengtos ACCUZIDE 20/12,5 mg tabletės.

Dozavimas ligoniams, kuriems yra vidutinio sunkumo inkstų funkcijos sutrikimas ir senyviems asmenims (vyresniems kaip 65 metų).
Dozė parenkama labai kruopščiai (atskirai nustatoma kiekvienos derinio vaistinės medžiagos dozė).

Paprastai iš pradžių skiriama vartoti 5 mg kvinaprilio vieną kartą per parą, vėliau dozė didinama. Ji negali būti didesnė kaip 20 mg.

Ligoniams, kuriems reikia ir diuretiko, nustačius kvinaprilio dozę, parenkama hidrochlorotiazido dozė. Jeigu tinka, vėliau kraujospūdžiui reguliuoti gydytojas gali skirti vartoti ACCUZIDE.

Ligoniams, kuriems yra sunkus inkstų funkcijos sutrikimas, ACCUZIDE vartoti negalima.

Vaikai
Vaikams vartoti ACCUZIDE negalima, nes duomenų apie saugumą ir arba veiksmingumą nėra.

Ligoniai, kurie serga kepenų funkcijos sutrikimu
ACCUZIDE vartoti ligoniams, kurie serga kepenų funkcijos sutrikimu, negalima, nes duomenų apie saugumą ir veiksmingumą tokiems ligoniams nepakanka.

ACCUZIDE galima vartoti neatsižvelgiant į valgymo laiką. Visą paros dozę reikia nuryti ryte, užsigeriant dideliu kiekiu skysčio.

Kiek laiko vartoti ACCUZIDE, sprendžia gydytojas.

Jeigu manote, kad ACCUZIDE veikia per stipriai arba per silpnai, kreipkitės į gydytoją arba vaistininką.

Ką daryti pavartojus per didelę ACCUZIDE dozę?
Perdozavus vaistą gali labai sumažėti kraujospūdis, sulėtėti širdies ritmas, ištikti kardiovaskulinis šokas, sutrikti elektrolitų pusiausvyra, pasireikšti inkstų nepakankamumas, pritemti sąmonė (ištikti net koma). Jeigu manote, kad perdozavote, būtinai nedelsdami kreipkitės į gydytoją.

Pamiršus pavartoti ACCUZIDE
Negalima vartoti dvigubos dozės norint kompensuoti praleistą dozę.Toliau vaistą vartokite taip, kaip paskirta.

Pokyčiai atsirandantys nutraukus ACCUZIDE vartojimą
Vaisto vartojimą nutraukus prieš laiką, vėl gali padidėti kraujospūdis.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Nepageidaujamo poveikio dažnis apibūdinamas taip: labai dažnas (≥ 1/10), dažnas (nuo ≥ 1/100 iki < 1/10), nedažnas (nuo ≥ 1/1000 iki < 1/100), retas (nuo ≥ 1/10000 iki < 1/1000), labai retas (< 1/10000) ir nežinomas (negali būti apskaičiuotas pagal turimus duomenis).

Infekcijos ir infestacijos
Dažni: bronchų uždegimas, viršutinių kvėpavimo takų infekcija, gerklės uždegimas, sloga.
Nedažni: virusinė infekcija, šlapimo takų infekcija, nosies ančių uždegimas.

Kraujo ir limfinės sistemos sutrikimai
Dažnis nežinomas: granuliocitų nebuvimas kraujyje, hemolizinė anemija, neutrofilų kiekio kraujyje sumažėjimas, trombocitų kiekio kraujyje sumažėjimas, eozinofilija.

Imuninės sistemos sutrikimai
Dažnis nežinomas: anafilaktoidinė reakcija.

Metabolizmo ir mitybos sutrikimai
Dažni: kalio koncentracijos kraujyje padidėjimas, podagra, šlapimo rūgšties koncentracijos kraujyje padidėjimas (hiperurikemija). 
Nedažni: gliukozės tolerancijos sutrikimas.

Psichikos sutrikimai
Dažni: nemiga.
Nedažni: sumišimas, depresija, nervingumas.

Nervų sistemos sutrikimai
Dažni: galvos svaigimas, galvos skausmas, pernelyg didelis mieguistumas.
Nedažni: praeinantysis smegenų išemijos priepuolis, parestezija, apalpimas, jutimų sutrikimas.
Reti: pusiausvyros sutrikimas.
Dažnis nežinomas: kraujavimas į smegenis.

Akių sutrikimai
Nedažni: regėjimo susilpnėjimas.
Labai reti: miglotas matymas.
Dažnis nežinomas: ūminė trumparegystė, ūminė glaukoma (akispūdžio padidėjimas).

Ausų ir labirintų sutrikimai
Dažni: spengimas ausyse, galvos sukimasis.

Širdies sutrikimai
Nedažni: krūtinės skausmas, dažnas širdies plakimas, dažno širdies plakimo jutimas.
Dažni: širdies priepuolis.
Dažnis nežinomas: širdies ritmo sutrikimai.

Kraujagyslių sutrikimai
Dažni: kraujagyslių išsiplėtimas.
Nedažni: kraujospūdžio sumažėjimas.
Dažnis nežinomas: nuo padėties priklausoma (ortostatinė) hipotenzija.

Kvėpavimo sistemos, krūtinės ląstos ir tarpuplaučio sutrikimai
Dažni: kosulys.
Nedažni: dusulys.
Reti: eozinofilinis pneumonitas, viršutinių kvėpavimo takų nepraeinamumas dėl alerginio patinimo (gali būti mirtinas).
Dažnis nežinomas: bronchų spazmas.

Virškinimo trakto sutrikimai
Dažni: pilvo skausmas, viduriavimas, virškinimo sutrikimas, pykinimas, vėmimas.
Nedažni: dujų susikaupimas virškinimo trakte, burnos džiūvimas.
Reti: vidurių užkietėjimas, liežuvio uždegimas.
Labai reti: žarnų nepraeinamumas, žarnų angioneurozinė edema.
Dažnis nežinomas: kasos uždegimas.

Kepenų, tulžies pūslės ir latakų sutrikimai
Dažnis nežinomas: kepenų uždegimas, gelta dėl tulžies sąstovio.

Odos ir poodinio audinio sutrikimai
Nedažni: nuplikimas, jautrumo šviesai padidėjimas, niežulys, išbėrimas, angioneurozinė edema, prakaitavimo sustiprėjimas.
Reti: odos pokyčiai, kurie gali būti susiję su karščiavimu, raumenų ir sąnarių skausmas, kraujagyslių uždegimas, į žvynelinę panašus odos išbėrimas.
Labai reti: dilgėlinė.
Dažnis nežinomas: toksinė epidermio nekrolizė, daugiaformė eritema, eksfoliacinis dermatitas, pūslinė, rožinis išbėrimas, Stivenso ir Džonsono sindromas.

Skeleto, raumenų ir jungiamojo audinio sutrikimai
Dažni: nugaros skausmas, raumenų skausmas.
Nedažni: sąnarių skausmas.
Dažnis nežinomas: sisteminė raudonoji vilkligė.

Inkstų ir šlapimo takų sutrikimai
Nedažni: inkstų funkcijos sutrikimas, baltymo šalinimas su šlapimu.
Dažnis nežinomas: inkstų uždegimas. 

Lytinės sistemos ir krūties sutrikimai
Nedažni: impotencija.

Bendrieji sutrikimai ir vartojimo vietos pažeidimai
Dažni: nuovargis, bendras silpnumas, krūtinės skausmas.
Nedažni: generalizuota edema, karščiavimas, periferinis patinimas.

Tyrimai
Dažni: kreatinino koncentracijos serume padidėjimas, urėjos koncentracijos kraujyje padidėjimas.
Dažnis nežinomas cholesterolio ir trigliceridų koncentracijos padidėjimas, hematokrito sumažėjimas, leukocitų kiekio kraujyje sumažėjimas, kepenų fermentų suaktyvėjimas ir bilirubino koncentracijos serume padidėjimas. 

Jeigu įtariate, kad pasireiškė sunki odos reakcija, būtinai nedelsdami kreipkitės į gydytoją ir, jeigu reikia, ACCUZIDE vartojimas turi būti nutrauktas.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti ACCUZIDE

Šį vaistą laikykite vaikams nepastebimoje ir nepasiekiamoje vietoje.

Laikyti žemesnėje kaip 25 C temperatūroje.
Ant kartono dėžutės ir lizdinės plokštelės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

ACCUZIDE sudėtis

Veikliosios medžiagos yra kvinaprilis ir hidrochlorotiazidas. Vienoje plėvele dengtoje tabletėje yra 20 mg kvinaprilio (kvinaprilio hidrochlorido pavidalu) ir 12,5 mg hidrochlorotiazido.
Pagalbinės medžiagos: sunkusis magnio subkarbonatas, laktozė monohidratas, povidonas, krospovidonas, magnio stearatas, hipromeliozė, hidroksipropilceliuliozė, titano dioksidas (E 171), makrogolis 400, raudonasis geležies oksidas (E 172), geltonasis geležies oksidas (E 172), karpažolės vaškas.

ACCUZIDE išvaizda ir kiekis pakuotėje

ACCUZIDE yra rausvos, trikampės formos plėvele dengtos tabletės su vagele. Vagelė skirta tik tabletei perlaužti, kad būtų lengviau nuryti, bet ne jai padalyti į lygias dozes.

Pakuotėje yra 30 plėvele dengtų tablečių.


Gamintojas
Pfizer Manufacturing Deutschland GmbH
Betriebsstätte Freiburg 
Mooswaldallee 1 
79090 Freiburg
Vokietija

Lygiagretus importuotojas
UAB „Tojaris projektai“
Ukmergės g. 369a
LT-12142, Vilnius, Lietuva

Perpakavo
BĮ UAB „Norfachema“
Vytauto g. 6, Jonava
Lietuva

arba

UAB „Entafarma“
Klonėnų vs. 1 
Širvintų r. sav.
Lietuva
Registruotojas eksportuojančioje valstybėje yra Pfizer spol. s.r.o.,  Stroupežnického 17, 150 00, Praha 5, Čekijos Respublika.

[bookmark: _GoBack]Šis pakuotės lapelis paskutinį kartą peržiūrėtas 2018-06-04.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

Lygiagrečiai importuojamas vaistinis preparatas nuo referencinio vaistinio preparato skiriasi laikymo sąlygomis (laikyti žemesnėje kaip 25 C temperatūroje).





